
Referat af møde i det lokale uddannelsesudvalg den 24. september 2026.

Til stede:
· Jan Leth (DM – Forsvaret)
· Rasmus L. Christensen (afgående -  Forsvaret)
· Kenneth Arly Larsen (DI CAT)
· Martin B. Karlsen (DI Jettime)
· Jens Sandahl (DM – SAS)
· Jannik H. Rasmussen ( TM & referent)
· Jonas Bahn Foldager Christensen (elevrepræsentant)
· Vagn Larsen Boeskov (TS)
· Per Nørregaard (AM)
· Michael F. Jakobsen (Forsvaret)

Afbud /Ikke mødt:
· Dan Køncke Petersen (QM)
· Peter Hassing (EM)
· Morten Møldrup (IU)
· Søren Dohn Andersen (DM – SAS)
· Klaus M. L. Pedersen (TS)
· Jacob Moreno (DI - SAS)
· Kenni Asmussen (DM – Jettime)
· Søren S. Agner (DI - SA)
· 

Dagsorden: 

1. Valg af formandskab

2. Godkendelse af referat fra forrige møde

3. Åbentstående emner

4. Info fra formanden

5. Info fra skolen

6. Info fra Lærlingerådsformanden

7. Kvalitetsopfølgning og status på investeringer 

8. Behov for udvikling og revision af uddannelserne inden for udvalgets ansvarsområde

9. Skills og andre rekrutteringsaktiviteter

10. Eventuelle meddelelser

11. Tid og sted for næste møde

12. Befordringsskema udfyldes af repræsentanter udpeget af Dansk Metal 



1. Valg af formandskab

N/A

2. Godkendelse af referat fra forrige møde

Referat blev godkendt af alle parter.

3. Åbentstående emner

A: Rasmus afgår til anden tjeneste, hvorfor Michael er med som aftager af Rasmus placering i LUU. Vi siger farvel og på gensyn og tak for indsatsen. Samtidig siger vi velkommen til Major Michael, som kommer fra kontrol og varsling i forsvaret og skal være chef for vedligeholdelse i AAL.  

B: Opfølgning på EPX/ PN
Efter den nye regering tiltrådte har der været stille omkring EPX. Men nu sker der noget. Den 4. november er der stormøde hvor første iteration af institutionslandskabet mht. udbud kommer til at se ud. For TECs vedkommende ser vi forhåbentlig ind i et potentielt samarbejde mellem gymnasier i nærområdet, KBH syd og NEXT (EUD). Men intet er fastlagt, da vi ikke kender udbuddet endnu. Vi følger det tæt.

For Flyteknikeruddannelsen er afkortningen af GF2 meget kritisk. Både Sandahl og PN har rakt ud til forskellige parter vedr. dette. Netop denne problemstilling er bekendt. Derudover ved vi ikke, om elever med STX vil være interesseret i at søge mod en EUD.

C: Kenneth har udarbejdet en liste over relevante værksteder, som gruppen vurderer bør besøges. Formålet er at arbejde målrettet på at skabe flere lærepladser. Næste trin bliver derfor at planlægge en møderække, hvor vi besøger de udvalgte værksteder og går i dialog om mulighederne for at tage lærlinge.

4. Info fra formanden

Analysen er nu færdig. Der blev på denne baggrund udarbejdet en række anbefalinger (se anbefalinger og beslutninger i vedlagte dokumenter). 

Flyteknikeruddannelsen trækkes ud af UG3 – Erling Jensen og Michael Boas vil en gang om året afholde et møde om behov for udvikling af uddannelsen på baggrund af arbejdet i LUU (bilag vedhæftet).

5. Info fra skolen

A. TECs kvalitet strategi / PN
PN gennemgår baggrunden i TECs nye kvalitetsstrategi samt de tilhørende pejlemærker
· Styrke kvaliteten i oplæringen, herunder overgange mellem skole og oplæring
· Styrke gennemførelse gennem øget trivsel
· Styrke kvaliteten i undervisningen

B.  Status på GF59 / JHR
Siden sidst er GF59 startet op. Vi begyndte med 27 elever mod oprindeligt planlagt 28, og der er nu 26 tilbage. Erfaringen er den samme som på de seneste grundforløb: Produktet står stærkt. Eleverne møder til tiden, deltager aktivt og er fagligt interesserede. Fraværet er meget lavt, trivslen er høj – og derfor bliver eleverne også længere på uddannelsen.
ATL har virket over al forventning, og resultaterne er efterhånden så robuste, at vi kan se et tydeligt mønster på tværs af flere grundforløb.
Det er samtidig lykkedes at få alle elever i praktik. En stor tak til virksomhederne for at tage imod dem. Vi har oplevet en markant stigning i branchens interesse for at modtage elever i praktik, siden vi søsatte det nye GF-produkt.
C. Status på udviklingsarbejdet
Vi har nu gennemført første fulde gennemløb af det omfattende nye M11. Tilbagemeldingerne har overvejende været positive, selvom der fortsat er justeringer, der skal foretages. En væsentlig del handler om den praktiske dimension og de muligheder, der ligger heri – det vender jeg tilbage til.
Vi begynder samtidig at kunne se enden på arbejdet med den omfattende forordningsændring og den nye uddannelsesstruktur. De kommende tre måneder bliver fortsat et tungt træk, men herefter er der kun omkring ét år tilbage, før vi igen har én samlet uddannelsesmodel. Det ser personalet meget frem til. Herefter flytter fokus sig fra implementering og udvikling til konsolidering og kvalitetssikring.
D. Personalesituationen
Siden sidst kunne vi fortælle, at Martin Bernsen var tilbage i folden og var faldet rigtig godt til. I mellemtiden har vi også fået Thomas Warnez med ombord, hvilket vi er meget glade for. Han gør allerede stor gavn og kommer med et særdeles godt ry. Eleverne har allerede noteret sig, at han er “noget af en fangst” – meget positivt.
I december starter desuden Jan, som blandt andet skal varetage M3 og M4 – et område, der længe har været vores akilleshæl. Han kommer med en stærk baggrund inden for både el og elektronik. Det er ligeledes en meget glædelig udvikling.
E. Opfølgning på fraværsændringer
Efter ændringerne fra sidste LUU kan vi se en markant ændring i elevernes fraværsmønster. Eleverne er – lidt populært sagt – pludselig ikke så syge længere.
Det er en interessant udvikling, og jeg vil gerne takke LUU for at have understøttet mandatet til den skærpede opfølgning. Det ser ud til at virke og er til glæde og gavn for både elever, virksomheder og skole.
F. Samarbejdet med lærlingerådet
Jonas kan på et senere tidspunkt uddybe nærmere, men vi har haft et særdeles konstruktivt møde med lærlingerådet. Det var et meget værdifuldt møde med en lang række konkrete input til, hvordan vi kan styrke det understøttende praktiske arbejde.
Benny og jeg var meget imponerede over kvaliteten af deres input, og jeg har i praksis adopteret deres perspektiver direkte ind i den måde, vi fremadrettet skal tænke praktik på.
Lærlingerådet fungerer reelt som et aftagerpanel, og den viden, de bringer ind, er særdeles vigtig for vores kvalitet og udvikling. Det har været en rigtig god investering af både tid og ressourcer. Jeg vil præsentere det videre arbejde og de konkrete input på næste LUU.

G. B1.E
Vi er fortsat i gang med at opskalere vores viden og kompetencer på B1.E. Kategorien er nu officielt indarbejdet i Part-66 Easy Access Rules, og vi arbejder derfor videre med at afdække kravene og betydningen for vores uddannelse.
Det er et område, vi følger tæt, og hvor vi løbende opbygger den nødvendige faglige og regulatoriske viden.
6. Info fra Lærlingerådsformanden

Arrangement på store flyvedag var en god mulighed for at bryde de forskellige grænser mellem de forskellige hold på. 

Mødet mellem lærlingerepræsentanter og Ledelse. Der kom meget godt ud af mødet mellem de to parter – og det blev til et dokument som præsenteres på næste LUU.

7. Kvalitetsopfølgning og status på investeringer 

A. PW306B-motor
Vi har gennem længere tid arbejdet på at få en pris på en PW306B-motor fra en Dornier 328 hos Sundberg Aviation/Sun-Air. Prisen ligger på ca. 600.000 USD – svarende til knap 4 mio. kr. Det er naturligvis en betydelig investering.
Vi afventer derfor, om der er mulighed for at få prisen væsentligt ned. Alternativt undersøger vi, om der kan findes en løsning, hvor vi kan låne en motor, hvis der står motorer, som ikke længere er i operationel anvendelse.

B. EL-laboratoriet
Vi har nu investeret lige under 500.000 kr. i at gøre vores EL-laboratorium mere funktionsdygtigt og få den praktiske dimension tilbage i undervisningen.
Vi mangler fortsat udsugning samt de sidste elinstallationer, men ellers er vi ved at være i mål. Med støtte fra Klimaskolen er der desuden indkøbt nye borde og stole.
Det betyder, at vi snart kan binde en knude på EL-laboratoriet og få et fuldt funktionsdygtigt undervisningsmiljø på plads.

8. Behov for udvikling og revision af uddannelserne inden for udvalgets ansvarsområde

N/A

9. Skills og andre rekrutteringsaktiviteter

I år har vi deltaget i to større arrangementer: Store Flyvedag på Flyvestation Værløse og Danish Airshow i Aalborg. Begge arrangementer gik over al forventning. Der var rigtig mange besøgende og stor interesse for uddannelsen på begge airshows.

Efterfølgende har vi fået en stormflod af henvendelser, hvilket tydeligt understreger værdien af, at vi er synlige og til stede ved denne type arrangementer.

Som Jonas også nævnte, var det samtidig første gang, vi havde et decideret lærlingeevent, hvor mange af vores lærlinge deltog og var synlige. Det fungerede virkelig godt og er noget, vi kommer til at arbejde videre med næste år i forbindelse med Roskilde Airshow.

Derudover har vi haft en føler ude i forhold til deltagelse i Flight Fantastic i H.C. Andersen Airport (EKOD). Arrangementet er fortsat under opbygning, men vurderingen er, at der er en relevant plads til os, hvor vi kan gøre vores deltagelse og uddannelse synlig. Jeg planlægger derfor efter deltagelse i Odense i 2028.

I 2027 bliver Skills og Roskilde Airshow de to store rekrutteringsmæssige aktiviteter.

10. Eventuelle meddelelser

På forrige LUU-møde blev testbænke omtalt af Rasmus. Testbænkene udvikles af Forsvaret og sælge til aviation. Rasmus havde ingen opfølgning, men ville få det næste gang. Desuden var det formentlig sidste gang Rasmus skulle deltage. Han vil tilsikre at den nye deltager kommer med. Enten alene eller med Rasmus

Lars Kunov vil blive inviteret til næste møde

11. Tid og sted for næste møde

10. december 2026 afholdes hos Metal Luftfart kl. 10.00 - Jens organiserer

04. marts 2027 hos TEC
10. juni 2027 AAL/Karup/Skrydstrup - Michael organiserer
09. september 2027 hos TEC
02. december 2027 hos Metal Luftfart. - Jens organiserer


12. Befordringsskema udfyldes af repræsentanter udpeget af Dansk Metal 

Skema blev udfyldt og er sendt til Dansk Metal, Uddannelses- og IKT-sekretariat. 


Det Lokale Uddannelsesudvalg for flymekanikerområdet på TEC
Stamholmen 215, 2650 Hvidovre 
Formand Jens Sandal

